Banditterne slog til første gang fredag. Her gik to mænd ind på Q8 tanken på Markedsgade i Hobro. De to mænd snød ekspedienten ved at købe Lottokuponer for 10.000 kr. De fortsatte deres turne til Svenstrup, hvor de lørdag eftermiddag kl. 14.50 købte kuponer for 10.500 kr., inden de slog til på Q8 på Hadsundvej i Vejgaard en time senere ved at købe Lotto-kuponer for 5500 kr. Snyderiet er foregået på den måde, at deres dankort er blevet afvist ved betaling. Men her har mændene imidlertid fået kuponerne. De nye kuponer er blevet byttet ud med gamle, inden de er blevet leveret tilbage til ekspedienten. Ifølge vagtchef Per Vagn er signalementet af mændene sparsomt, men der er tale om to dansktalende mænd, som var mørke i huden.

Referat:
Tre tankstationer i henholdsvis Aalborg, Svenstrup og Hobro blev fredag og lørdag udsat for tricktyveri, da to mænd snød med Lotto-kuponer.